තවත් විදේශිකයන් දහස් ගණනක් මෙරටින් ආයුර්වේද වෛද්‍ය ප්‍රතිකාර ලබා ගැනීමට බලාපොරොත්තුව සිටිති.මේ නිසා පසුගිය වසරේ මේ අවශ්‍යතාව පිළිබඳ දේශීය වෛද්‍ය නියෝජ්‍ය ඇමැති පණ්ඩු බණ්ඩාරනායක මහතා සමඟ ජාත්‍යන්තර ආයෝජකයන් රැසක් සිදු කළ සාකච්ඡාවල ප්‍රතිඵලයක් වශයෙන් හෝටල්වල ආයුර්වේද වෛද්‍ය ප්‍රතිකාර සම්බාහන මධ්‍යස්ථාන සඳහා ආයෝජනය කිරීමට පැමිණ තිබේ.මේ වන විටත් බාබේරියන්, සංචාරක හෝටල් පද්ධතිය සහ තවත් හෝටල් කිහිපයක මේ ආයුර්වේද ප්‍රතිකාර වැඩසටහන ආරම්භ කර තිබේ.ජාත්‍යන්තරයේ ප්‍රසිද්ධ හෝටල් ගණනාවක මේ ආයුර්වේද ප්‍රතිකාර සම්බාහන මධ්‍යස්ථාන පිහිටුවීමට පියවර ගෙන ඇති අතර ඒවායේ රැකියා සඳහා අපේ ආයුර්වේද වෛද්‍යවරුන් යැවෙන බවද නියෝජ්‍ය ඇමැති පණ්ඩු බණ්ඩාරනායක මහතා කීය.දේශීය වෛද්‍ය අමාත්‍යාංශයේ සෘජු සම්බන්ධතාවය ඔස්සේ විදේශිකයන්ට 'පැකේජයක්' මඟින් ප්‍රතිකාර ලබාදීම සිදු කෙරේ.